Ο **Νάσιρ Τζόουνς** (αγγλικά: **Nasir Jones**, γενν. 14 Σεπτεμβρίου 1973), γνωστός με το ψευδώνυμο **Nas**, είναι Αμερικανός ράπερ και στιχουργός. Όντας μέλος της Νεοϋορκέζικης ραπ σκηνής, ο Nas θεωρείται ευρέως από τους καλύτερους ράπερ όλων των εποχών. Ο Nas έχει κυκλοφορήσει δώδεκα άλμπουμ με μεγάλη επιτυχία. Έχει υπάρξει υποψήφιος 14 φορές για Βραβείο Γκράμι και έχει κερδίσει 1 φορα.

Βιογραφία
---------

Ο Νάσιρ μπιν Όλου Ντάρα Τζόουνς γεννήθηκε στις 14 Σεπτεμβρίου του 1973 στην Νέα Υόρκη και ήταν γιος γνωστού μουσικού της τζαζ. Η μουσική του καριέρα ξεκίνησε το 1989 έχοντας έντονη επιρροή από άλλους ράπερ της πολιτείας της Νέας Υόρκης, όπως The Notorious B.I.G.. Ο Τζόουνς εμφανίστηκε στο *Live at the Barbecue* της γνωστής μπάντας Main Source. Το πρώτο άλμπουμ του Nas είχε τον τίτλο *Illmatic*, κυκλοφόρησε το 1994 και έλαβε διθυραμβικές κριτικές από τους κριτικούς και το κοινό. Το εν λόγω άλμπουμ συχνά κατατάσσεται στα καλύτερα μουσικά άλμπουμ όλων των εποχών. Στο δεύτερο του άλμπουμ που είχε τον τίτλο *It was Written* και έκανε τον Nas παγκοσμίως γνωστό καλλιτέχνη. Τα δύο μεταγενέστερα του άλμπουμ *I Am* και *Nastradamus* έλαβαν αρνητικές κριτικές και υπήρξαν αμφιλεγόμενα. Αυτό έκανε τον Nas να χάσει πολλούς οπαδούς του και την καριέρα του να αδυνατίσει να ορθοποδήσει για αρκετό καιρό. Μετά όμως από δύο χρόνια το 2001 αναγέννησαι την καριέρα του με τον δίσκο Stillmatic ο οποίος έλαβε καλές κριτικές. Το 2002 έβγαλε ένα πετυχημένο δίσκο το God's son. Οι καλοί δίσκοι συνεχίζονται με το Street's Disciple το 2004 και με το Hip Hop is Dead το 2007. Μετά όμως άρχισαν οι κακές κριτικές για τους δίσκους του με το Nas 2008 με το Life Is Good το 2012 το Nasir 2018 και το The Lost Tapes 2 το 2019. Το 2020 η καριέρα του ξανά αναγεννήθηκε ξεκινώντας δύο τριλογίες δίσκων με τους Magic 1,2,3 και King's Disease 1,2,3. Το King's Disease 3 θεωρείται από πολλούς ο καλύτερος δίσκος από τις δύο τριλογίες. 

Κατά την διάρκεια της δεκαετίας του 2000, ο Nas ενεπλάκη σε μια κόντρα με τον επίσης ράπερ Jay-Z, η οποία τον οδήγησε να αποκαταστήσει την φήμη του στην μουσική βιομηχανία. Ένα από τα πιο επιτυχημένα κομμάτια του εκείνης της περιόδου ήταν το *Ether*. Μετά από την συμφιλίωση των δύο ράπερ, ο Nas υπέγραψε συμβόλαιο με την δισκογραφική εταιρεία του Jay-Z και κυκλοφόρησε αρκετά γνωστά κομμάτια και διάφορα άλμπουμ, όπως το *King's Disease*, το οποίο του χάρισε το πολυπόθητο Βραβείο Γκράμι στην κατηγορία *Best Rap Album* το 2020. 

Το 2012, το περιοδικό The Source τον κατέταξε 2ο καλύτερο στιχουργό όλων των εποχών, ενώ η MTV τον κατέταξε 5ο καλύτερο ράπερ όλων των εποχών. 

Εκτός από 13 υποψηφιότητες και 1 νίκη για Γκράμι, ο Nas έχει κερδίσει πολλά άλλα βραβεία. Τον Ιούλιο του 2013, το Πανεπιστήμιο Χάρβαρντ του πρόσφερε τιμητικό πτυχίο και ίδρυσε την *Nasir Jones Hip-Hop Fellowship*, μία υποτροφία για άτομα με ταλέντο στο χιπ χοπ και στην ραπ μουσική.

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  «Encyclopædia Britannica» (Αγγλικά) biography/Nas. Ανακτήθηκε στις 9  Οκτωβρίου 2017.
3. ↑  (Αγγλικά) *AllMusic*. www.allmusic.com/artist/nas-mn0000373634. Ανακτήθηκε στις 23  Δεκεμβρίου 2008.
4. ↑  Ανακτήθηκε στις 9  Οκτωβρίου 2018.
5. ↑  *CONOR.SI*. 133822563.
6. ↑  Ανακτήθηκε στις 14  Ιουνίου 2019.